Morsian (Forsman)
Jos sun nähdä, jos sun nähdä saisin
 Koivu-niemen alta laskevan,
 Purje välkkyis, sitten erottaisin
 Liehuvaisen purtes purppuran!

 Ja sull’ ilo-riviä pari oisi,
 Siskos piirtämää sun lähteissäs,
 Isältäs myös myöntölauseen toisit,
 Äidinsuudelman sun äidiltäs!

 Miksi siirtää tuonnemmaksi häitä?
 Vielä sitten kerkii tavaraa.
 Lempi on kuin kukkanen, ja näitä –
 Näitä yksin kevät kasvattaa.

 Joutuun! kukat loistaa kunnahalla,
 Siell’ on lintuin onni meilläkin.
 Vaikka kuivan hongan oksain alla
 Onnellisna kanssas eläisin.